Source: http://sperk.tv/vseobecne-pravidla-programu-sperk-tv/
Timestamp: 2017-12-13 07:31:30+00:00
Document Index: 9358950

Matched Legal Cases: ['§ 7', '§ 7', '§ 10', '§7', '§502', '§3', '§12', '§ 10']

Všeobecné obchodné podmienky a reklamačný poriadok – BONMEDIA s.r.o. ŠperkTV | ŠperkTv
€0.00Položky: 0
ŠperkTv
Kvalitné šperky pre Vás
Tieto všeobecné obchodné podmienky a reklamačný poriadok (ďalej len „VOP“) upravujú podmienky uzatvárania obchodného vzťahu v zmysle zákona č. 40/1964 Zb. Občiansky zákonník v platnom znení a ochranu spotrebiteľa pri predaji tovaru alebo poskytovaní služieb na základe zmluvy uzavretej na diaľku v zmysle zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov v platnom znení (ďalej len „Zákon“). Tieto VOP sa vzťahujú na kúpu tovaru ak ich kupuje fyzická osoba a tento tovar jej neslúži na výkon zamestnania, povolania alebo podnikania (ďalej len „kupujúci“). VOP súčasne upravujú povinnosti predávajúceho, ktorým je spoločnosť BONMEDIA s.r.o. (ďalej len „predávajúci“), dodávku tovaru, prepravné, balné, platobné podmienky a reklamáciu chybného alebo poškodeného tovaru. Spoločnosť BONMEDIA s.r.o. na základe vzájomnej spolupráce predáva tovar aj prostredníctvom spoločnosti Mediatex s.r.o., Bojnická 18, 831 04 Bratislava, zapísaná v Obchodnom registri Okresného súdu Bratislava I, Oddiel: Sro, vložka č. 18777/B a to prostredníctvom televíznej relácie „Šperk TV“ vo vybraných televíziách.
II. Identifikácia predávajúceho
IČO: 35739835
IČ DPH: SK 2021374960
Oddiel: Sro, vložka č. 16658/B
Tel.: SR 0850 777 333
CR 810 771 772
Infolinka od pondelka do piatku 07:00 – 16:00
E-mail: info@sperktv.sk
III. Objednávka a storno objednávky
Tovar sa môže objednať telefonicky alebo elektronicky prostredníctvom objednávkového formulára na webovom sídle www.sperktv.sk resp. www.sperk.tv . Doručenie objednávky zadanej elektronicky Vám bude potvrdené automaticky generovaným e-mailom. Zaslaním potvrdenia o uzavretí zmluvy e-mailom sa považuje objednávka za záväznú a medzi kupujúcim a predávajúcim dochádza k uzatvoreniu zmluvy. V prípade telefonickej objednávky sa objednávka potvrdzuje telefonicky a tým je pre kupujúceho záväzná.
(i) tovar nie je možné dodať z technických príčin v požadovanej lehote či podmienok z objednávky,
(ii) tovar sa už nevyrába alebo nedodáva alebo sa výrazným spôsobom zmenila cena zo strany dodávateľa tovaru. V prípade takejto situácie predávajúci bude kontaktovať kupujúceho za účelom dohody o ďalšom postupe.
Kupujúci potvrdzuje, že realizovaním objednávky akceptuje cenu tovaru a VOP ŠperkTV.
Tovar je zasielaný kupujúcemu prostredníctvom kuriérskej spoločnosti DPD.
Tovar bude kupujúcemu doručený v závislosti od dostupnosti produktov a prevádzkových možností predávajúceho v čo najkratšom čase, štandardne za 1-5 pracovných dní od odoslania objednávky, najneskôr však do 30 dní od odoslania objednávky. S tovarom bude doručená kupujúcemu aj faktúra, ktorá slúži ako daňový doklad a zároveň ako záručný list a návod na použitie resp. ošetrovanie tovaru. Dodacie lehoty sú pre rôzne druhy tovarov rôzne.
Pokiaľ požadovaný tovar nie je k dispozícii alebo sa počas dodacej doby vyskytnú nepredvídané problémy, bude predávajúci informovať kupujúceho na kontaktnej adrese resp. telefónnom čísle uvedenom pri objednávke.
V prípade, že nebude kupujúcemu tovar do dohodnutého termínu doručený a zároveň kupujúci nebude kontaktovaný, môže zavolať na telefónne číslo SR: 0850 777 333 / ČR: 810 771 772, alebo predávajúceho informovať prostredníctvom e-mailovej adresy info@sperktv.sk .
Tovar sa považuje za prevzatý kupujúcim okamihom, keď kupujúci alebo ním určená tretia osoba s výnimkou dopravcu prevezme všetky časti objednaného tovaru alebo ak ide o tovar objednaný kupujúcim v jednej objednávke a tovar sa dodáva oddelene okamihom prevzatia tovaru, ktorý bol dodaný ako posledný alebo ak sa dodáva tovar pozostávajúci z viacerých dielov alebo kusov okamihom prevzatia posledného dielu alebo posledného kusu.
Dovoz tovaru predávajúci zabezpečuje len v rámci územia Slovenskej republiky a Českej republiky.
V. Prepravné, balné a platobné podmienky
Kupujúci platí pri preberaní objednávky v hotovosti alebo platobnou kartou (platba na dobierku).
K cene tovaru sa pripočítava poštovné a balné vo výške 3,99.- €.
Cena produktu je stanovená cenou predávajúceho, ktorá je zverejnená počas ponuky na TV obrazovke alebo na webových stránkach www.sperktv.sk, www.sperk.tv (ďalej len „webové stránky predávajúceho“). Ceny môžu podliehať zmenám i bez predchádzajúceho ohlásenia. Zmeny cien predávajúci zverejní vždy počas ponuky alebo na webových stránkach predávajúceho. Predávajúci si vyhradzuje právo zmeny cien tovarov v nadväznosti na zmeny cien výrobcov, dovozcov a pod. Platná cena tovaru bude kupujúcemu vždy oznámená pri overovaní objednávky. Potvrdením objednávky kupujúci súhlasí so zaplatením kúpnej ceny stanovenej predávajúcim.
Pri preberaní tovaru je kupujúci povinný skontrolovať fyzickú neporušenosť zásielky. Pokiaľ je zásielka viditeľne poškodená a zničená, kupujúci je povinný bez prevzatia zásielky ihneď kontaktovať predávajúceho na telefónnom čísle SR: 0850 777 333/ ČR: 810 771 772, alebo prostredníctvom e-mailovej adresy info@sperktv.sk a so zasielateľskou spoločnosťou spísať „Zápis o škode na zásielke“.
Zásielku, ktorá javí známky poškodenia (roztrhnutý obal, deformácie a pod.) kupujúci nie je povinný prevziať.
Kupujúci sa zaväzuje prevziať tovar v dohodnutom termíne na adrese uvedenej na objednávke. V prípade, že kupujúci tovar neprevezme v dohodnutom termíne a na uvedenej adrese, predávajúci si môže nárokovať náhradu nákladov na doručenie tovaru späť na sklad:
Bonmedia s.r.o., Jarošova 1, 831 03 Bratislava
V prípade, že kupujúcemu tovar z akéhokoľvek dôvodu nevyhovuje, má právo odstúpiť od zmluvy a tovar predávajúcemu podľa § 7 Zákona vrátiť do 14 dní od jeho prevzatia, v prípade, že pre konkrétny tovar nebude táto lehota zo strany predávajúceho jednostranne predĺžená.
Kupujúci môže odstúpiť od zmluvy aj pred prevzatím tovaru podľa § 7 ods.5 Zákona.
Kupujúci je povinný v prípade odstúpenia od zmluvy, zaslať tovar poštou ako doporučenú zásielku na adresu:
Bonmedia s. r. o., Jarošova 1, 831 03 Bratislava
Predávajúci si vyhradzuje právo odmietnuť prevziať zásielku tovaru vrátenú formou dobierky. Takto zaslaný tovar predajca neprijíma a bude zaslaný naspäť kupujúcemu.
Kupujúci musí dbať na to, aby tovar vrátil nepoškodený, v pôvodnom množstve a v originálnom obale. Zároveň je kupujúci povinný priložiť k vrátenému tovaru jednu časť faktúry alebo jej kópiu, prípadne uviesť aspoň jej číslo, meno a adresu kupujúceho. Kupujúci má možnosť poslať vlastnoručne podpísaný formulár na odstúpenie od zmluvy, ktorý mu bol doručený spolu s tovarom. Kupujúci má možnosť uviesť dôvod vrátenia tovaru, t.j. uviesť, z akého dôvodu mu tovar nevyhovuje. Neuvedenie dôvodu vrátenia tovaru však nie je podmienkou na vrátenie peňazí. V prípade, že kupujúci dodrží všetky uvedené podmienky pre vrátenie tovaru, predávajúci vráti peniaze za vrátený tovar prostredníctvom bankového prevodu najneskôr do 14 dní odo dňa doručenia oznámenia o odstúpení od zmluvy. Priame náklady na vrátenie tovaru znáša podľa § 10 ods. 3 Zákona kupujúci.
Kupujúci nemôže odstúpiť od zmluvy a vrátiť tovar, ktorý bol zhotovený podľa jeho osobitných požiadaviek alebo tovar, ktorý bol určený osobitne pre jedného kupujúceho alebo tovar, ktorý vzhľadom na jeho vlastnosti nemožno vrátiť alebo tovar, ktorý rýchlo podlieha skaze alebo audiovizuálne diela, zvukové záznamy alebo zvukovo – obrazové záznamy, ktoré kupujúci rozbalil (podľa §7 ods. 6 Zákona).
V prípade, že kupujúci reklamuje chybný alebo poškodený tovar, platia pre neho podmienky uvedené v článku VII. Vrátenie tovaru týchto VOP. V prípade reklamácie tovaru je však kupujúci povinný uviesť druh poškodenia a informovať predávajúceho bezodkladne. O vybavení reklamácie bude kupujúci informovaný telefonicky, písomne alebo elektronickou poštou v lehote do 30 dní od obdržania reklamácie.
Predávajúci zodpovedá za vady predaného tovaru (podľa §502 Občianskeho zákonníka). Práva vyplývajúce zo zodpovednosti za vady nemôže uplatňovať ten, na koho bol tovar zmluvne prevedený kupujúcim. Kupujúci je povinný k účinnému uplatneniu záruky za vady predávajúcemu v záručnej dobe písomne oznámiť vady, ktoré tovar má, resp. uviesť, ako sa vady prejavujú a uplatniť si právo nároku na odstránenie vady v súlade s platným Občianskym zákonníkom (napr. na opravu tovaru alebo výmenu tovaru). Kupujúci je povinný reklamovaný tovar odovzdať predávajúcemu kompletný, nepoškodený a v originálnom balení spolu s originálom daňového dokladu a originálom záručného listu (ak bol k výrobku dodaný).
Ak ide o vadu, ktorá bráni tomu, aby sa tovar mohol užívať ako bezchybný, má kupujúci právo na výmenu tovaru. Predávajúci nezodpovedá za vady tovaru, na ktorý bola poskytnutá zľava a kupujúci bol pri predaji na vadu upozornený.
V prípade reklamácie uplatnenej do 12 mesiacov od kúpy výrobku, predávajúci môže vybaviť reklamáciu zamietnutím len na základe odborného posúdenia. Ak predávajúci zamietne reklamáciu uplatnenú po 12 mesiacoch od kúpy výrobku, predávajúci je povinný informovať kupujúceho o tom, komu možno zaslať výrobok na odborné posúdenie. Odborným posúdením sa na účely vybavenia reklamácií rozumie o. i. i stanovisko autorizovanej osoby alebo osoby oprávnenej výrobcom na vykonávanie záručných opráv. Ak je výrobok zaslaný na odborné posúdenie určenej osobe, náklady odborného posúdenia, ako aj všetky ostatné s tým súvisiace účelne vynaložené náklady znáša predávajúci bez ohľadu na výsledok odborného posúdenia
Záručná lehota sa podľa zákona nemôže zamienať so životnosťou šperkov, respektíve s bežným opotrebením.
Práva zo záruky se nevzťahujú na odreniny, poškrabanie, pretrhnutie, deformáciu šperku, rozbitie kamienka alebo iné na mechanické poškodenia, taktiež na následne upravované šperky.
Pri prevzatí šperkov skontrolujte pevné uchytenie kameňov. K uvoľneniu kameňov docháza spravidla mechanickým poškodením – úder, náraz, vyrazenie kamienku – toto nie je dôvodom k oprávnenej reklamácii.
Kupujúci má právo obrátiť sa na predávajúceho so žiadosťou o nápravu ( e-mailom na info@sperktv.sk ), ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, kupujúci má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS subjektami sú orgány a oprávnené právnické osoby podľa §3 zákona 391/2015 Z.z. Návrh môže kupujúci podať spôsobom určeným podľa §12 Zákona 391/2015 Z.z.
Alternatívne riešenie sporov môže využiť len kupujúci – fyzická osoba, ktorá pri uzatváraní a plnení kúpnej zmluvy nekoná v rámci predmetu svojej podnikateľskej činnosti, zamestnania alebo povolania. Alternatívne riešenie sporov sa týka len sporu medzi kupujúcim a predávajúcim, vyplývajúceho z kúpnej zmluvy alebo súvisiaceho so spotrebiteľskou zmluvou. Alternatívne riešenie sporov sa týka len zmlúv uzatvorených na diaľku. Alternatívne riešenie sporov sa netýka sporov, kde hodnota sporu neprevyšuje sumu 20 EUR. Subjekt ARS môže od spotrebiteľa požadovať úhradu poplatku za začatie alternatívneho riešenia sporu maximálne do výšky 5 EUR s DPH.
X. Škodyvzniknuté počas dopravy
Predávajúci zodpovedá za škody vzniknuté na tovare počas dopravy ku kupujúcemu. V prípade, že bude tovar v prípade vrátenia tovaru poškodený alebo odcudzený počas dopravy od kupujúceho k predávajúcemu, je zodpovednosť za škody na tovare na strane kupujúceho.
Predávajúci poskytuje na výrobné vady tovaru 24 mesačnú záručnú dobu (záruku) (ďalej len „zákonná záruka“) . V tomto prípade slúži faktúra zároveň aj ako doklad o záručnej dobe. Záručná doba začína plynúť dňom prevzatia tovaru kupujúcim. Pri predaji na telefonickú, e-mailovú alebo internetovú objednávku sa dňom prevzatia tovaru rozumie deň, kedy kupujúci prevzal tovar od kuriéra. Pozáručný servis predávajúci neposkytuje.
XII. Ochrana a spracovanie osobných údajov
Predávajúci spracúva osobné údaje kupujúceho za účelom uzavretia kúpnej zmluvy a na plnenie svojich záväzkov voči kupujúcemu vyplývajúcich z kúpnej zmluvy podľa § 10 ods. 3 písm. b) zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov, a to najmä pri vystavení faktúry/daňového dokladu, kontaktovaní kupujúceho v súvislosti s vybavovaním jeho objednávky, doručením objednaného tovaru, vybavením reklamácie, registrácie na internetovom obchode, informácií o akciových ponukách a novinkách. Predávajúci ďalej spracúva osobné údaje v prospech kupujúceho za účelom vedenia histórie jeho objednávok a zvýšenia komfortu jeho ďalších nákupov.
Predávajúci vyhlasuje, že bude spracúvať osobné údaje v súlade s dobrými mravmi a bude konať spôsobom, ktorý neodporuje zákonu č. 122/2013 Z. z. ani iným všeobecne záväzným právnym predpisom a ani ich nebude obchádzať.
Kupujúci zároveň súhlasí s tým, aby predávajúci poskytol osobné údaje kupujúceho prepravnej spoločnosti nevyhnutné pre doručenie tovaru a pre vybavenie objednávky.
Kupujúci môže požiadať o zmenu svojich osobných údajov písomne alebo elektronickou poštou na adrese info@sperktv.sk .
Predávajúci si vyhradzuje právo na zmenu týchto VOP. Povinnosť písomného oznámenia zmeny v týchto VOP je splnená zverejnením na webových stránkach predávajúceho.
Orgán trhového dozoru v ochrane spotrebiteľa na vnútornom trhu je Inšpektorát SOI pre Bratislavský kraj, Prievozská 32, P. O. BOX 5, 820 07 Bratislava 27.
Tieto VOP nadobúdajú platnosť a účinnosť ich zverejnením na webových stránkach predávajúceho.
Dátum poslednej aktualizácie: 24.4. 2017
Kontakt pre otázky a podnety kupujúcich:
Tel.č. : SR: 0850 777 333
ČR: 810 771 772
Reklamačný formulár ŠperkTV
Šperk TV je televízny program, v ktorom sú prezentované produkty, ktoré účastník môže zakúpiť za konečnú cenu. Účelom programu je predaj tovaru, marketingovú podpora aktivít a značky predajcu a TV stanice.
II. PRODUCENT PROGRAMU A PREDAJCA
Producentom programu je spoločnosť Mediatex s.r.o., Bojnická 18, 831 04 Bratislava, zapísaná v obchodnom registri Okresného súdu Bratislava I, oddiel Sro, vložka č. 18777/B.
Predajcom tovaru je spoločnosť BONMEDIA s.r.o., Bojnická 18, 831 04 Bratislava, zapísaná v obchodnom registri Okresného súdu Bratislava I, oddiel Sro, vložka č. 16658/B.
Program je vysielaný v programovej štruktúre vysielateľa podľa vzájomnej dohody producenta a vysielateľa v období od 24.4. 2017 do odvolania. Dĺžku jedného programu určuje producent.
Zúčastniť programu sa môžu všetky fyzické osoby bez rozdielu spôsobilé na právne úkony.
Predaj v rámci programu sa riadi Všeobecnými obchodnými podmienkami a reklamačným poriadkom Šperk TV zverejnenými na webových stránkach predajcu, producenta a vysielateľa.
V. POPIS PROGRAMU
TV program (alebo relácia) s názvom Šperk TV je vysielaný prostredníctvom dohodnutých vysielateľov programovej služby.
V rámci vysielania moderátor/ka prezentuje sériu vybraných produktov daného predajcu. Zároveň je divák informovaný o cenách produktov predajcu v rôznych úrovniach (pôvodná cena, aktuálna cena, akciová cena a pod.) a o plánovanej množstevnej ponuke daného produktu pre danú reláciu.
VI. POČET A CENA PRODUKTOV V PONUKE
TV program prezentuje pre každý produkt jeho počet, ktorý predajca plánuje predať v danej prezentácii za danú cenu. Reálny predaj produktov k naplánovanému sa môže líšiť podľa záujmu, rýchlosti a počtu objednávok, stavu skladových zásob a možnosti doobjednania produktu. Celková skladová zásoba predajcu alebo aktuálne predaný počet produktov nemusí korešpondovať s plánovaným počtom predaja na danú reláciu vzhľadom na okolnosti akými sú: zatraktívnenie predaja v ďalšej relácii, doplňovanie zásob na sklade, dostupnosť produktu v požadovanom čase, limitované série produktov a zachovanie ich aktraktivity, snaha uspokojiť záujemcov a pod..
Po zadaní ponuky v relácii prijímanie objednávok môže prebiehať aj po skončení ponuky podľa uváženia predajcu.
„Pôvodná cena“ uvedená v ponuke v danej relácii nemusí predstavovať objektívnu trhovú hodnotu produktu, odporúčanú cenu, bežnú cenu, všeobecne akceptovanú cenu a pod. na retailovej úrovni.
Cena „Práve teraz“ predstavuje cenu predajcu a jej následné zníženie akciovú cenu predajcu pre danú reláciu. Priebeh poklesu ceny môže byť jedinečný pre každú reláciu.
Producent programu si vyhradzuje právo kedykoľvek zmeniť pravidlá programu, ako aj právo program skrátiť, odložiť, prerušiť alebo zrušiť. O akýchkoľvek sporných otázkach týkajúcich sa programu a jeho organizácie bude s konečnou platnosťou rozhodovať producent, pričom s takým postupom účastník svojou účasťou v programe bezvýhradne súhlasí.
Všeobecné obchodné podmienky | Pravidlá vedomostnej SMS súťaže